|  |  |  |
| --- | --- | --- |
| Bilag 1 |  | 18. februar 2015J.nr. 2014-5232-001  |
|  |  |

# Spørgeguide

# **Introduktion**

Nedenstående spørgeguide anvendes til teknisk dialog vedrørende offentligt-privat partnerskab om en kommende national digital identitets- og signaturinfrastruktur.

1. **Partnerskabets formål**
* Hvilke mulige fordele ser parten ved etableringen af et offentligt-privat partnerskab?
* Hvad ønsker parten at opnå ved at indgå i et partnerskab? Hvilke ulemper er parten opmærksomme på, og hvordan kan de undgås?
* Hvor lang tid ønsker parten, at partnerskabet skal løbe over? Skal partnerskabet fx opløses eller fortsætte ved kontraktophør med løsningsleverandøren og derved i princippet skulle gennemføre flere på hinanden følgende udbud af den digitale identitets- og signaturinfrastruktur?
* Ser parten, at partnerskabet med fordel kunne omfatte andre områder end en kommende national digital identitets- og signaturinfrastruktur?

# **Partnerskabets løsning**

* Hvad ønsker parten, at partnerskabet skal samarbejde om?
	+ Skal samarbejdet omfatte hele eller dele af den kommende nationale digitale identitets- og signaturinfrastruktur på henholdsvis borger- og virksomhedsområdet, og hvilke fordele og ulemper kunne være forbundet hermed?
	+ Hvordan kan partnerskabets løsning integreres op imod øvrige offentlige løsninger som fx Digital Post?
* Hvem ønsker parten skal kunne benytte den løsning, som partnerskabet udvikler?
* Hvordan vil parten sikre stor udbredelse, bred anvendelse og høj anvendelsesfrekvens af den kommende nationale digitale identitets- og signaturinfrastruktur?
* Hvordan vil parten sikre en høj sikkerhed i den kommende infrastruktur?
* Hvordan vil parten sikre en teknologineutral løsning, herunder fx anvendelse i forskellige internetbrowsere?
* Hvorledes mener parten, at support og incidenthåndtering bør håndteres?
* Hvilke rettigheder og eventuelt ejerskab til løsningen ønsker parten, at partnerskabet skal have hhv.:
* Under kontraktens løbetid?
* Efter kontraktens ophør med løsningsleverandøren?
1. **Regulative forhold**
* Hvilke mulige fordele og forretningsmuligheder ser parten i forhold til eIDAS-forordningen[[1]](#footnote-1)?
* Hvilke bekymringer kan parten have i forhold til eventuelle krav fra eIDAS-forordningen?

# **Finansiering og økonomi**

* Hvilke betalingsmodeller og finansieringsmuligheder ser parten for partnerskabet for så vidt angår:
* Etablering af løsningen (udvikling, drift og videreudvikling)?
* Etablering og drift af selve partnerskabet som organisation, forudsat at dette er en selvstændig juridisk enhed?
* Hvilke ønsker har parten til det økonomiske opgør ved partnerskabets ophør?

# **Partnerskabets organisering og styring**

* Hvorledes synes parten, at partnerskabet skal organiseres, dvs. hvilken organisationsform, herunder hæftelse for partnerskabets forpligtelser – og med hvilke bevæggrunde?
* Hvor mange private partnere anser parten som et hensigtsmæssigt antal?
* Hvordan ønsker parten, at beslutninger træffes i partnerskabet (dvs. de enkelte partneres indflydelse på beslutningerne) hhv.:
* I perioden *op til* tildelingen af kontrakten til en leverandør, herunder i forhold til krav til valg af udbudsform?
* I perioden *efter* tildelingen af kontrakten til en leverandør, herunder i forhold til videreudvikling og drift af løsningen?
* Er der beslutninger, som parten ønsker at have bestemmende indflydelse på (vetoret)?
* Hvorledes mener parten, at der skal forholdes ved partnerskabets opløsning? Bør det fx herunder være muligt at udtræde mod substituering?

# **Afrunding**

* Ønsker parten at bidrage med yderligere information?
1. Forordning om elektronisk identifikation og tillidstjenester for elektroniske transaktioner på det indre marked (jf. bilag 5) [↑](#footnote-ref-1)